A4-0344/96

Päätös neuvoston vahvistamasta yhteisestä kannasta neuvoston asetuksen antamiseksi siirtymään joutuneiden väestöryhmien avustamista Aasian ja Latinalaisen Amerikan kehitysmaissa koskevista toimista (C4-0374/96 - 95/0162(SYN))

(Yhteistoimintamenettely: toinen käsittely)

Euroopan parlamentti, joka

- ottaa huomioon neuvoston yhteisen kannan C4-0374/96 - 95/0162(SYN) ((EYVL C 264, 11.9.1996, s. 15)),

- ottaa huomioon ensimmäisessä käsittelyssä ((EYVL C 65, 4.3.1996, s. 215)) antamansa lausunnon komission ehdotuksesta neuvostolle KOM(95)0297 ((EYVL C 237, 12.9.1995, s. 19)),

- ottaa huomioon komission muutetun ehdotuksen KOM(96)0234 ((EYVL C 216, 26.7.1996, s. 10)),

- neuvoston kuultua sitä EY:n perustamissopimuksen 189 c artiklan mukaisesti,

- ottaa huomioon työjärjestyksensä 67 artiklan,

- ottaa huomioon kehitys- ja yhteistyövaliokunnan suosituksen toiseen käsittelyyn (A4-0344/96),

1. Tarkistaa yhteistä kantaa seuraavasti;

2. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan 7 kappale a (uusi)

>EP:n äänestyksessä hyväksytty teksti>

7a) pakolaisuus saattaa johtua tiettyjen sosiaaliryhmien vainoamisesta, ja tämän vuoksi vuoksi on tarpeen edistää syrjimättömyyden periaatetta;

(Tarkistus 2)

Johdanto-osan 7 kappale b (uusi)

>EP:n äänestyksessä hyväksytty teksti>

7b) on tarpeen noudattaa palauttamiskiellon periaatetta, ja varmistaa ihmisoikeusloukkausten asianmukainen oikeudellinen käsitteleminen;

(Tarkistus 3)

1 artikla a (uusi)

>EP:n äänestyksessä hyväksytty teksti>

1 a artikla

Demokraattisten rakenteiden luomisen ja ihmisoikeuksien edistämisen on oltava olennainen osa Aasian ja Latinalaisen Amerikan kehitysmaissa siirtymään joutuneiden väestöryhmien avustusohjelmia. Kaikki kyseiset ryhmät sekä pakolaiset ja siirtymään joutuneet henkilöt vastaanottanut paikallinen väestö osallistuvat täysin tarpeiden arviointiin ja avustusohjelmien täytäntöönpanoon. Avustus suunnataan ja varoja varataan heikommassa asemassa oleville ryhmille, kuten naiset, lapset, alkuperäisväestö, vammaiset ja vanhukset;

(Tarkistus 4)

2 artikla

>Alkuperäinen teksti>

Yhteisö tukee tässä yhteydessä pakolaisille sekä kotiseudultaan siirretyille, lähtömaahan palautetuille ja kotiutetuille henkilöille annettavaa hätäapua ja näiden omavaraisuuden palauttamista sekä sosiaalis-taloudellisiin lähtöverkkoihin uudelleen sopeutumista koskevia toteuttamiskelpoisia hankkeita. Tämän saavuttamista tarkoittavat toimet koskevat muun muassa miinanraivausta, seksuaalisen väkivallan vastustamista, paikallisille vastaanottaville yhteisöille sekä paluuvyöhykkeille annettavaa tukea, jotta voidaan helpottaa siirtymään joutuneiden hyväksymistä ja sopeutumista sekä tukea heidän paluutaan ja lähtömaahan tai kolmansiin maihin asettumistaan sekä tarvittaessa sovinnon tekoa.

>EP:n äänestyksessä hyväksytty teksti>

Yhteisö tukee tässä yhteydessä pakolaisille sekä kotiseudultaan siirretyille, lähtömaahan palautetuille ja kotiutetuille henkilöille annettavaa hätäapua ja näiden omavaraisuuden palauttamista sekä sosiaalis-taloudellisiin lähtöverkkoihin uudelleen sopeutumista koskevia toteuttamiskelpoisia hankkeita. Tämän saavuttamista tarkoittavat toimet koskevat muun muassa miinanraivausta, mukaan lukien miinoja koskevaa tietoisuutta ja turvallisuutta edistävät toimet, seksuaalisen väkivallan vastustamista, perusterveydenhoitoa, mukaan lukien lisääntymisterveydenhoito, mielenterveydellinen ja raiskatuille naisille suunnattu terveydenhoito, perheiden yhtenäisyyttä edistävää tukea, mukaan lukien perheenjäsenten paikantamista ja perheiden yhdistämistä koskevat ohjelmat, tukea maanomistus- ja omaisuusoikeuksien palauttamiselle ja tukea ihmisoikeusloukkausten asianmukaiseksi oikeudelliseksi käsittelemiseksi, paikallisille vastaanottaville yhteisöille sekä paluuvyöhykkeille annettavaa tukea, jotta voidaan helpottaa siirtymään joutuneiden hyväksymistä ja sopeutumista sekä tukea heidän vapaaehtoista paluutaan ja kotipaikkaan tai kolmansiin maihin asettumistaan sekä tarvittaessa sovinnon tekoa.

(Tarkistus 5)

7 artiklan 1 kohta

>Alkuperäinen teksti>

1. Edellä 1 artiklassa tarkoitettujen toimien toteuttamiskeinoja ovat erityisesti tutkimukset, tekninen apu, koulutus tai muut palvelut, hankinnat ja työsuoritukset sekä tilintarkastus ja arviointi- ja valvontatehtävät.

>EP:n äänestyksessä hyväksytty teksti>

1. Edellä 1 artiklassa tarkoitettujen toimien toteuttamiskeinoja ovat erityisesti tutkimukset, tekninen apu, koulutus tai muut palvelut, hankinnat ja työsuoritukset sekä tilintarkastus ja arviointi- ja valvontatehtävät. Siinä tapauksessa, että se on toimen onnistumisen kannalta ehdottoman välttämätöntä, varoja voidaan myöntää sellaisten tutkimusten tekemiseen, joiden laatiminen annetaan ensisijassa vastaanottajamaan asiantuntijoiden tehtäväksi. Tutkimuksista, tilintarkastuksista sekä arviointi- ja valvontatehtävistä aiheutuvat kustannukset on pidettävä niin alhaisina kuin mahdollista, eikä niiden määrä saa olla yli kolmea prosenttia toimen kokonaiskustannuksista.

(Tarkistus 6)

7 artiklan 6 kohdan b alakohta (uusi)

>Alkuperäinen teksti>

b) toimien toteuttamispaikalla tapahtuva yhteensovittaminen säännöllisten kokousten muodossa sekä edunsaajavaltiossa olevien komission ja jäsenvaltioiden edustajien välisenä tiedonvaihtona.

>EP:n äänestyksessä hyväksytty teksti>

b) toimien toteuttamispaikalla tapahtuva yhteensovittaminen säännöllisten kokousten muodossa sekä komission ja jäsenvaltioiden edustajien ja muiden lahjoittajien edustajien ja toimintaan osallistuvien välisenä tiedonvaihtona edunsaajavaltiossa.

ba) yhteensovittaminen ja neuvotteleminen Euroopan parlamentin toimivaltaisen valiokunnan ja yhteyksistä kansalaisjärjestöihin vastaavan yksikön kanssa.

(Tarkistus 7)

7 artiklan 7 kohta

>Alkuperäinen teksti>

7. Komissio voi yhdessä jäsenvaltioiden kanssa tehdä tarpeellisiksi katsomiaan aloitteita varmistaakseen toiminnan asianmukaisen yhteensovittamisen muiden kyseessä olevien rahoittajien kanssa, erityisesti Yhdistyneiden Kansakuntien järjestelmään kuuluvien rahoittajien kanssa, pakolaisasiain päävaltuutetun virasto mukaan lukien.

>EP:n äänestyksessä hyväksytty teksti>

7. Komissio voi yhdessä jäsenvaltioiden kanssa tehdä tarpeellisiksi katsomiaan aloitteita varmistaakseen toiminnan asianmukaisen yhteensovittamisen toimeenpanoon osallistuvien kumppaneiden kanssa, erityisesti Yhdistyneiden Kansakuntien järjestelmään kuuluvien rahoittajien kanssa, pakolaisasiain päävaltuutetun virasto mukaan lukien.

(Tarkistus 8)

9 artiklan 3 ja 4 kohta

>Alkuperäinen teksti>

3. Päätökset toimista, joiden rahoitus tämän asetuksen nojalla on yli 2 miljoonaa ecua yhtä toimintaa kohti, tehdään 10 artiklassa säädettyä menettelyä noudattaen.

Komissio ilmoittaa lyhyesti 10 artiklassa tarkoitetulle komitealle rahoituspäätöksistä, joita se aikoo tehdä sellaisten hankkeiden ja ohjelmien osalta, joiden arvo on alle 2 miljoonaa ecua. Tämä ilmoitus tehdään viimeistään viikkoa ennen päätöksen tekoa.

4. Komissiolla on oikeus hyväksyä 10 artiklassa tarkoitetun komitean lausuntoa pyytämättä sellaiset lisäsitoumukset, jotka tarvitaan näiden toimien yhteydessä tapahtuvien tai jo kirjattujen ylitysten kattamiseen, jos ylitys tai lisätarve on korkeintaan 20 % alkuperäisestä, rahoituspäätöksellä määrätystä maksusitoumuksesta.

Kun edellisessä kohdassa tarkoitetun lisäsitoumuksen tarve on alle 4 miljoonaa ecua, 10 artiklassa tarkoitetulle komitealle tiedotetaan komission tekemästä päätöksestä. Kun ensimmäisessä kohdassa tarkoitetun lisäsitoumuksen tarve on yli 4 miljoonaa ecua, mutta alle 20 prosenttia, on ensin pyydettävä komitealta lausunto.

>EP:n äänestyksessä hyväksytty teksti>

Poistetaan.

(Tarkistus 9)

10 artikla

>Alkuperäinen teksti>

1. Komissiota avustaa rahoitusavusta ja teknisestä avusta Aasian ja Latinalaisen Amerikan kehitysmaille sekä taloudellisesta yhteistyöstä näiden maiden kanssa 25 päivänä helmikuuta 1992 annetun neuvoston asetuksen N:o 443/92/ETY 15 artiklan nojalla asetettu komitea.

>EP:n äänestyksessä hyväksytty teksti>

1. Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja.

>Alkuperäinen teksti>

2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.

>EP:n äänestyksessä hyväksytty teksti>

2. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Jäljennös pöytäkirjasta toimitetaan Euroopan parlamentin toimivaltaiselle valiokunnalle.

>Alkuperäinen teksti>

Komissio päättää suunnitelluista toimenpiteistä, jos ne ovat komitean lausunnon mukaiset.

>EP:n äänestyksessä hyväksytty teksti>

Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon.

>Alkuperäinen teksti>

Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.

>Alkuperäinen teksti>

Jos neuvosto ei ole ratkaissut asiaa kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.

(Tarkistus 10)

11 artikla

>Alkuperäinen teksti>

Komission edustajan antaman selostuksen pohjalta käydään 10 artiklan 1 kohdassa tarkoitetussa komiteassa kerran vuodessa seuraavana vuonna toteutettavien toimien yleisiä suuntaviivoja koskeva keskustelu.

>EP:n äänestyksessä hyväksytty teksti>

Komission edustajan antaman kertomuksen pohjalta käydään kerran vuodessa seuraavana vuonna toteutettavien toimien yleisiä suuntaviivoja koskeva keskustelu.

>EP:n äänestyksessä hyväksytty teksti>

Komissio laatii yleiset suuntaviivat, jotka perustuvat tukea saavien valtioiden viranomaisten, toimintaan osallistuvien järjestöjen ja edunsaajien kuulemiseen. Euroopan parlamentin toimivaltainen valiokunta voi lähettää tähän kokoukseen puheoikeudella varustetun tarkkailijan.

Tämän artiklan mukaisesti pidettävät kokoukset ovat julkisia, ja niiden pöytäkirjat toimitetaan kokonaisuudessaan tiedoksi Euroopan parlamentille ja neuvostolle kymmenen työpäivän kuluessa kunkin kokouksen jälkeen.

(Tarkistus 11)

13 artikla

>Alkuperäinen teksti>

Komissio arvioi säännöllisesti yhteisön rahoittamia toimia vahvistaakseen, onko näiden toimien tavoitteet saavutettu, ja voidakseen antaa suuntalinjat tulevien toimien tehokkuuden parantamiseksi. Komissio toimittaa komitealle yhteenvedon tehdyistä arvioinneista, joita komitea voi tarvittaessa tarkastella. Arviointikertomukset ovat jäsenvaltioiden pyynnöstä niiden käytettävissä.

>EP:n äänestyksessä hyväksytty teksti>

Komissio arvioi säännöllisesti yhteisön rahoittamia toimia vahvistaakseen, onko näiden toimien tavoitteet saavutettu, ja voidakseen antaa suuntalinjat tulevien toimien tehokkuuden parantamiseksi. Komissio toimittaa komitealle yhteenvedon tehdyistä arvioinneista, joita komitea voi tarvittaessa tarkastella. Arviointikertomukset ovat jäsenvaltioiden ja Euroopan parlamentin pyynnöstä niiden käytettävissä.